Réthymno

Rethymno (kreeka keeles Ρέθυμνο [ˈReθimno]; ka Rethimno, Rethymnon, Réthymnon ja Rhíthymnos ) on linn Kreekas Kreeta saarel. See on Rethymno piirkonnaüksuse pealinn, kus elab üle 30 000 elaniku. Rethymno pärineb Minose tsivilisatsiooni ajast (iidsed Rhithymna ja Arsinoe asula). Linn oli piisavalt võimas, et vermida oma münte. Ühte neist müntidest on tänapäeval kujutatud linna vapil: kaks delfiini ringis. See piirkond on rikkaliku iidse ajalooga, eeskätt Minose tsivilisatsiooni kaudu. Rethymno põhiline kasvuperiood algas, kui saare vallutanud Veneetsia Vabariik otsustas sinna teha Heraklioni ja Hania vahepealse kaubajaama. Tänane vanalinn pärineb peaaegu täielikult Veneetsia Vabariigi perioodist. See on Kreeta üks paremini säilinud vanalinnu. Linn säilitab endiselt oma vana ilme, seal on 16. sajandist pärinevad hooned, kaarjad ukseavad, kivitrepid, Bütsantsi ja Kreeka-Rooma varemed, väike Veneetsia sadam ja kitsad tänavad. Veneetsia lodžas asub kultuuri- ja spordiministeeriumi infobüroo. Seal peetakse igal aastal juuli alguses veinifestivali. Teine festival Arkadi kloostri hävimise mälestuseks toimub 7.–8. novembril. Linna Veneetsia-aegne tsitadell Rethymno Fortezza on üks Kreeta paremini säilinud kindlusi. Muude mälestusmärkide hulka kuuluvad Neratze mošee, Suur värav (Μεγάλη Πόρτα või "Porta Guora"), Piazza Rimondi ja Lodža. Kreeka sõja ajal (1645–1669) vallutas linna 1646. aastal Osmanite riik ja see jäi nende valdusse järgmiseks kolmeks sajandiks. Linna nimetati türgi keeles Resmoks. Osmanite valitsuse ajal oli see ka sandžaki (provintsi administratiivne osa) keskuseks. Kreeta lahingus ajal (20.–30. mai 1941) peeti Rethymno lahing Saksa langevarjurite ning liitlaste ja Kreeka armee vahel. Ehkki rünnak oli esialgu edutu, võitsid sakslased lahingu pärast seda, kui nad said saare loodeosast Malemest lisajõude. Rethymno vald moodustati 2011. aasta kohaliku omavalitsuse reformi käigus nelja endise omavalitsuse ühinemisel, millest said munitsipaalüksused: Arkadi Lappa Nikiforos Fokas Rethymno Rethymnos asuvad järgmised muuseumid: Rethymno arheoloogiamuuseum Rethymno ajaloo- ja folkloorimuuseum Munitsipaalgalerii L. Kanakakis Frantzeskaki kollektsioon Rethymno mereelu muuseum Pantelís Prevelákis kirjutas "Το χρονικό μιας πολιτείας" (1937; "Ühe linna kroonika"), nostalgilise kirjelduse Rethymnost alates Kreeta Riigi perioodist (1898) kuni Kreeta türklaste väljasaatmiseni (1924). Rethymno korraldas aastaid rahvusvahelist kergejõustikuvõistlust Vardinogianneia. Võistlus lõpetati 2012. aastal Kreeka finantskriisi tõttu. Allpool on nimekiri Rethymno peamistest spordiklubidest. Kreeta ülikooli Rethymno ülikoolilinnakus asuvad filosoofia osakond, haridus osakond, sotsiaal-, majandus- ja politoloogia osakond ning Kreeta ülikooli raamatukogu. Aastas õpib "Galos", kus asuvad ülikoolilinnak ja Vahemere-uuringute akadeemiline instituut, umbes 8000 üliõpilast. Rethymnonis asub ka Kreeka Vahemere ülikooli muusika- ja optoakustiliste tehnoloogiate osakond ning läheduses Kreeka Vahemere ülikooli plasmafüüsika ja laseri Instituut . Georgios Chortatzis (1545–1610), dramaturg Ahmed Resmî Efendi (1700–1783), Osmanite riigimees, autor ja suursaadik Nikolaos Sifounakis (sündinud 1949), Kreeka poliitik Emetullah Rabia Gülnuş Sultan (1642–1715), valide sultan Stylianos Harkianakis (1935–2019), Kreeka õigeusu peapiiskop Austraalias Konstantinoopoli patriarh Athanasius III Pandelis Prevelakis (1909–1986), kirjanik Manolis Xexakis (sündinud 1949), luuletaja ja proosakirjanik Nick Dandolos (1883–1966), elukutseline pokkerimängija Rethymno kaksiklinnad on Ayia Napa, Küpros Castenaso, Itaalia Puškin, Venemaa Linna panoraam Rimondi purskkaev Veneetsia lodža Guora värav (Megali Pyli), vana linnavärav Vaade vanalinnale Sultan Ibrahimi mošee Agios Antoniose katoliku kirik Elefthérios Venizélose kuju Kreeta ajalugu Rethymno piirkonnaüksus C. Michael Hogan, Cydonia, The Modern Antiquarian, Jan. 23, 2008 Hellenic Statistical Authority, Digital Library (ELSAT), Census (Greek and English) "Χωρίς "Βαρδινογιάννεια" και το 2013". rethnea.gr. Vaadatud 11.11.2015. "Ελληνικό Μεσογειακό Πανεπιστήμιο". Ελληνικό Μεσογειακό Πανεπιστήμιο (kreeka). Originaali arhiivikoopia seisuga 19.12.2019. Vaadatud 30.12.2019. "Plasma|Ρέθυμνο|www.ippl.hmu.gr|IPPL HELLENIC MEDITERRANEAN UNIVERSITY". cppl-1 (kreeka). Vaadatud 30.12.2019. http://www.explorerrethymno.gr Rethymno prefektuuri ametlik veebisait Rethymno Kreeka turismiameti veebisait